Berlingske Tidende, 1833-03-30
J de sidste Dage have adskillige Rygter været i Omløb angaaende en Forandring i Cabinettet. The Courier, holder det ikke for Sandsynligt, at virkelige Forandringer forestaae, men troer, at man har Modificationer i Sinde, om hvilke den endnu ikke tør erklære sig, men som den ønsker, maatte føre til det lykkelige Resultat, at Landet kunde faae et kraftfuldt Ministerium. - J samme Blad siges end videre. "For Øjeblikket finder her i Landet en Kamp Sted mellem Armod og Eiendom. Reformen har ikke tilintetgjort denne Kamp, men den kan forhindre dens Udbrud. Nationen er nu villig til at vente, til endnu en Tidlang at bære sine Lidelser, i det Haab, at det reformerede Parlament vil tage de fornødne Forholdsregler til at raade Bod paa dens Besværinger. Men neppe kan man vente, at Nationen - opmuntret ved Fuldbyrdelsen af den første Reformact, ved den umaadelige Tilvæxt af Magt, som den, sig selv endnu ubevidst, har faaet, som den endnu ikke forstaaer at anvende, men hvorom de politiske Foreninger ikke ville undlade at oplyse den, - skulde lade sig nøies med en Skygge af Reformen og ikke attraae at erholde dens væsentlige Fordeele. Nationen vil stræbe efter, og virkelig erholde disse Fordeele; thi Kundskab og Savn kunne ikke bestaae tilsammen. Naar en vis Classe af Folket er cultiveret i en langt høiere Grad end dens Tarv kræver og tillige lider Mangel paa det Nødtørftigste til sit Ophold, saa er det ikke vanskeligt, at forudsee Følgerne. Den Britiske Colonie i Nyesydvales er i øiensynlig Opblomstren. Coloniens Land er et af de skjønneste, som Phantasien formaaer at danne; rigt paa Alt. J Aaret 1787 bragte Fregatten Sirlus den første Forbrydertransport dertil. Den bestod af 564 Mandspersoner, 192 Fruentimmer og 212 Marine soldater ; i Aaret 1800 havde Colonien allerede 6000 Jndvaanere, 7000 Acres dyrket Land, 1200 Stykker Hornqvæg og 6000 Faar; nu er Jndvaanernes Antal steget til Halvfierdssindstyve Tusinde. Landet har et tempereret overordentlig sundt Clima, og er i udmærket Grad frugtbart. En Faarehjord, som tæller 300 Stykker, giver en betydelig Nettoindtægt, og i Aaret 1840 vil Nysydwales kunne levere Tredive Mill. Pd. Uld til England. Folkemængden forøges ved de aarlige Transporter fra England, som i Aaret 1817 beløb sig til 3300 Personer for eet eneste Aar. Man skjelner mellem Jndvaanerne ved de skjemtende Benævnelser Sterling, (fødte Briter og rene Colonister) og Curreney, saadanne, i hvis Aarer allerede flyder Blod af Deporterede. Disse selv kaldes Canariefugle, af den befalede gule Dragt, de bære ved deres Ankomst; siden faae de Navn af Gouvernementsfolk; den som kalder dem dømte, bliver straffet. De Deporterede beskjeftiges af Gouvernementet eller fordeles blandt Colonisterne, naar Strafsetiden er udløben, blive de emanciperede, og faae lige Rettigheder med de frivilligen Jndvandrede, endskjøndt disse pleie med meget stræng Etiquette at afsondre sig fra deres Selskab. De ere udelukkede fra Embeder og Landeiendomme, og udgjøre Coloniernes Haandværksclasse. Den fri Colonist erholder, efter hans beviislige Formue i rede Penge, uden Betaling 100 til 2500 Acres Land, som Lehn; en Formue af 5000 Pd. Sterl. berettiger til 610 Acres. Efter syv Aars Forløb faaer han Eiendomsret, dersom han kan bevise, at have anvendt en Fjerdedeel af sin Capital paa Landets Forbedring; fra den Tid betaler han en Afgift af 5 Procent af Eiendommens Værdie, med denne Afgift kan indfries, og det saameget lettere, da en Acra anslaaes meget lavt. Paa denne Maade faaer Colonien Grundeiere, hvis Hytter i Begyndelsen ere flettede af Grene, inden faa Aar forvandle sig til smukke grundmurede Huse. Ved den skaansomme Behandling, som de Deporterede vederfares, ophører Deportationen næsten at være en Straf, især have de qvindelige Deporterede det godt; de finde sædvanligt snart Beilere, og Ægteskabet befrier dem fra enhver Straf. J Nærheden af Hovedstaden Sidney glemmer man, at Europa er adskilt derfra ved en heel Hemisphære. Man nyder alle Europæiske Forlystelser; Comoedier, Baller, Concerter, Væddeløb, Etiquette, Gjæstebud findes her som i Europa. Der gaae Postkaretter til Paramatta og andre Steder. Ogsaa for Aandsculturen er den sørget. Det Caledoniske Academie, de Latinske Friskoler i Sidney, Marineskolen, Opdragelsesanstalterne ere indrettede efter Engelske Mønstre. Der udkomme ni Tidsskrifter; de Engelske Digtere og Novellister finde ogsaa deres Publicum. Sidner selv er en fuldkommen Engelsk Stad, med Femten Tusinde Jndvaanere, fem Mile fra Havnen Port Jackson, i en fortryklende Egn. Landet Boongærrys fordums Konge har af alle Privilegier kun beholdt det ene, først at hilse de ankommende Fremmede. Man seer heri Englændernes Agtelse for Legitimmiteten! Endnu hersker Tuskhandel. Regelmæssige Landeveie føre til Coloniens Byer Liverpool, Windsor, Richmand og Paramatta mindre Stæder hver med henved Tre Tusinde Jndbyggere, i øjensynlig Opkomst, og alle omgivne af yndige Landsbyer. J Provindsen Argyla er Hovedstaden Bathurst, 120 Engelske Mile fra Sidney. - Hobarttown i Vandiemensland har 1000 Huse og 10000 Jndvaanere, for største Deelen Deporterede. Forresten er Deportationen af Fanger, skjønt bekostelig nok, dog ikke saa dyr, som deres Underholdning i engelske Fængsler. Fra 1788 til 1821 har Colonien optaget 33,135 Forbrydere; den hele Colonie forbrugte fem Millioner 301,023 Pd. St., medens disse Forbryderes Underholdning i England vilde have koster næsten otte Millioner. Constitutionen er hensigtsvarende, siden Nysydwales i Aaret 1829 har erholdt en egen Constitution og Gouverneuren understyttes af et fuldbyrdende Raad. Retspleien er den Engelske. Den Vinding, som Anstraliens Civilisation har af Colonien, er uberegnelig.